pythainlp/thaigov-v2-corpus-22032023 huggingface dataset:
วันเสาร์ที่ 12 มีนาคม 2565
โฆษกรัฐบาลเผย "นายกฯ" สั่งการตำรวจ เกษตร พาณิชย์ ลงพื้นที่ตรวจสอบสต๊อกข้าวโพดเลี้ยงสัตว์ทั่วประเทศ ด่วน หากพบการกักตุนสินค้า ฉวยโอกาสทำกำไร ให้ดำเนินการตามกฎหมาย
โฆษกรัฐบาลเผย "นายกฯ" สั่งการตำรวจ เกษตร พาณิชย์ ลงพื้นที่ตรวจสอบสต๊อกข้าวโพดเลี้ยงสัตว์ทั่วประเทศ ด่วน หากพบการกักตุนสินค้า ฉวยโอกาสทำกำไร ให้ดำเนินการตามกฎหมาย
วันนี้ (12 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เผย จากกรณีปรากฏปริมาณข้าวโพดเลี้ยงสัตว์ในตลาดมีราคาพุ่งสูงขึ้นอย่างต่อเนื่อง โรงงานผลิตอาหารสัตว์ไม่สามารถหาซื้อข้าวโพดเลี้ยงสัตว์ได้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการสำนักงานตำรวจแห่งชาติ กระทรวงเกษตรและสหกรณ์ และกระทรวงพาณิชย์ ลงพื้นที่ตรวจสอบสต๊อกข้าวโพดเลี้ยงสัตว์ของพ่อค้าคนกลางทั่วประเทศโดยด่วน พร้อมให้รายงานนายกรัฐมนตรีรับทราบข้อเท็จจริง หากพบมีพฤติกรรมที่ฝ่าฝืนกฎหมาย มีการกักตุนสินค้า ปั่นราคาแพง ฉวยโอกาสทำกำไรในสภาวการณ์ที่ราคาวัตถุดิบสูงในขณะนี้ ให้เจ้าหน้าที่ดำเนินการตามกฎหมายกับผู้ที่กระทำผิดทุกราย โดยไม่ละเว้น
“มีการตั้งข้อสังเกตว่า ที่ผ่านมามีการเก็บเกี่ยวผลผลิตข้าวโพด เพื่อขายเข้าสู่ตลาดแล้ว แต่กลับพบว่า ปริมาณข้าวโพดในตลาดมีน้อยผิดปกติ ไม่สอดคล้องกับผลผลิตที่พ่อค้ารับซื้อจากเกษตรกรผู้ปลูกข้าวโพด ดันให้ราคาข้าวโพดเลี้ยงสัตว์พุ่งขึ้นทุกวัน ซึ่งเข้าข่ายพฤติกรรมการกักตุนสินค้า รวมทั้งเป็นการกดดันผู้ผลิตอาหารสัตว์ให้ต้องจ่ายราคาพิเศษเพิ่มขึ้นอีก ถือเป็นการซ้ำเติมผู้ผลิตอาหารสัตว์และเกษตรกรผู้เลี้ยงสัตว์ที่กำลังเดือดร้อนในสถานการณ์ปัจจุบันอย่างมาก ซึ่งท่านนายกฯ รับทราบกรณีดังกล่าว โดยกำชับให้มีการตรวจสอบข้อเท็จจริง อย่าให้มีการฉวยโอกาส หรือใช้ประโยชน์จากสถานการณ์ ซ้ำเติมภาระให้ประชาชน ในขณะที่รัฐบาลกำลังเร่งแก้ปัญหาต่าง ๆ อยู่ในขณะนี้ และขอให้ทุกฝ่ายเห็นแก่ประโยชน์ส่วนรวมของประเทศด้วย” นายธนกร กล่าว
.......................
วันอังคารที่ 15 กุมภาพันธ์ 2565
สองตายายมีกำลังใจสู้ชีวิต หลัง รมว.พม. นำทีม One Home พม. จ.พิษณุโลก รุดช่วยแก้ปัญหาจากวิกฤตโควิด - 19
สองตายายมีกำลังใจสู้ชีวิต หลัง รมว.พม. นำทีม One Home พม. จ.พิษณุโลก รุดช่วยแก้ปัญหาจากวิกฤตโควิด - 19
วันที่ 14 ก.พ. 65 เวลา 13.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)นำทีมคณะผู้บริหาร และทีม One Home พม. จังหวัดพิษณุโลก ลงพื้นที่บ้านหนองไผ่ล้อม ตำบลบึงพระ อำเภอเมืองพิษณุโลก เพื่อเร่งให้ความช่วยเหลือคุณยาย อายุ 71 ปี มีสายตาเลือนลาง 1 ข้าง เดินไม่สะดวกจากอาการปวดขา ต้องใช้ไม้เท้าช่วยเดิน อาศัยอยู่กับคุณตา อายุ 67 ปี เริ่มมีอาการหลงลืม ในบ้านสภาพเก่าทรุดโทรมบนที่ดินของกรมเจ้าท่า มีเพียงรายได้จากเบี้ยยังชีพผู้สูงอายุและบัตรสวัสดิการแห่งรัฐ แต่ด้วยสถานการณ์โควิด - 19 ที่ยาวนาน ทำให้คุณยายขาดรายได้จากการขายอาหารตามสั่ง เพราะแทบไม่มีลูกค้า อีกทั้งมีภาระหนี้สินสะสมจำนวนมากจากธนาคารออมสินและกองทุนหมู่บ้าน อีกทั้งค้างชำระค่าไฟฟ้ามากกว่า 1 ปี
นายจุติกล่าวว่า ในเบื้องต้น ตนได้มอบสิ่งของเครื่องใช้ที่จำเป็นให้คุณตา คุณยาย เพื่อบรรเทาความเดือดร้อนเฉพาะหน้า และมอบหมายให้พัฒนาสังคมและความมั่นคงของมนุษย์จังหวัดพิษณุโลก พร้อมทั้งทีม One Home เร่งดำเนินเรื่องขอเงินสงเคราะห์ และประสานช่วยเหลือเรื่องภาระหนี้สินและค่าไฟฟ้าที่ค้างชำระ รวมทั้งการปรับปรุงบ้านให้มีความแข็งแรงและถูกสุขลักษณะบนที่ดินที่ถูกกฎหมาย อีกทั้งช่วยหาออเดอร์สำหรับรับทำอาหารกล่อง เพื่อเพิ่มรายได้อีกทางหนึ่ง
ด้านคุณยายบอกว่า ตนมีกำลังใจมากเลยค่ะ คลายเครียดไปเยอะ เพราะตอนกลางคืนนอนไม่หลับ ได้แต่นอนคิดในใจว่าจะมีเงินใช้หนี้หรือป่าว ในขณะที่คุณตาบอกว่า ชื่นใจแล้วครับ
หากท่านประสบปัญหาความเดือดร้อนหรือได้รับผลกระทบจากโควิด - 19 ขอให้ท่านโทรมาที่ สายด่วน พม. โทร. 1300 ตลอด 24 ชั่วโมง หรือเข้ามาติดต่อที่สำนักงานพัฒนาสังคมและความมั่นคงของมนุษย์จังหวัดทั่วประเทศ
วันพฤหัสบดีที่ 21 เมษายน 2565
ขยายมาตรการลดค่าครองชีพด้านพลังงาน
วันพฤหัสบดีที่ 21 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขยายการช่วยเหลือค่าครองชีพด้านพลังงานโดยเห็นชอบปรับปรุงมาตรการบรรเทาผลกระทบแก่ประชาชน ได้แก่ ให้ส่วนลดราคาน้ำมันกลุ่มเบนซิน เพิ่มเติมจากเดิมที่ให้ส่วนลดแค่น้ำมันแก๊สโซฮอล์ แก่ผู้ขับขี่รถจักรยานยนต์สาธารณะที่มีใบอนุญาตและจดทะเบียนกับกรมการขนส่งทางบก 106,655 ราย ในรูปแบบร่วมจ่ายร้อยละ 50 ไม่เกิน 50 บาท/คน/วัน และไม่เกิน 250 บาท/คน/เดือน ใช้ได้ในช่วงเดือน พ.ค.- ก.ค.2565 ผู้ขับขี่รถจักรยานยนต์สาธารณะกดยืนยันสิทธิ์ได้ผ่านแอปพลิเคชันและจ่ายเงินโดยสแกน QR Code ณ สถานีบริการน้ำมันที่ร่วมโครงการ และลดค่าไฟฟ้าผันแปร หรือ ค่า FT ให้แก่ผู้ใช้ไฟฟ้าประเภทที่อยู่อาศัยและกิจการขนาดเล็กที่ยอดการใช้ไฟฟ้าไม่เกิน 300 หน่วยต่อเดือน ตั้งแต่ พ.ค.-ส.ค.2565 ด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 25 ธันวาคม 2564
ตำรวจเตรียมมอบของขวัญปีใหม่! สำหรับแก๊งค์ รถตุ๊กตุ๊ก ขโมยเหล็กรางรถไฟ
ขณะนี้การรถไฟแห่งประเทศไทย (รฟท.) กระทรวงคมนาคม ได้แจ้งความกับเจ้าหน้าที่ตำรวจไว้แล้วเพื่อเตรียมรวบตัวและดำเนินคดีกับแก๊งค์รถตุ๊กตุ๊ก ที่ขโมยเหล็กรางรถไฟ
กล้องวงจรปิดและคลิปวิดีโอบันทึกภาพเหตุการณ์คนร้ายขโมยเหล็กรางรถไฟ บริเวณข้างวัดบรมนิวาสราชวรวิหาร ขึ้นรถตุ๊ก ตุ๊ก เมื่อวันที่ 23 - 24 ธันวาคม 2564 ที่วัดมีกล้องวงจรปิดและเจ้าหน้าที่รถไฟก็คอยเฝ้าระวังอยู่แล้ว 24 ชั่วโมง (ถ่ายคลิปไว้เป็นหลักฐาน) ขณะนี้การรถไฟแห่งประเทศไทย (รฟท.) กระทรวงคมนาคม ได้แจ้งความกับเจ้าหน้าที่ตำรวจไว้แล้วเพื่อเตรียมรวบตัวและดำเนินคดีกับแก๊งค์รถตุ๊กตุ๊ก ที่ขโมยเหล็กรางรถไฟ เป็นของขวัญในช่วงส่งท้ายปีเก่าต้อนรับปีใหม่
ป.ล. ขอเตือน คนที่กำลังคิดที่จะขโมย ไม่ว่าจะเป็นสายเคเบิ้ล ของโครงการรถไฟฟ้าชานเมืองสายสีแดงหรือเหล็กรางรถไฟก็ดี รฟท. มีกล้องวงจรปิดและพนักงานเฝ้าระวังตลอด 24 ชั่วโมง ไม่เชื่อลองดู!!!
Youtube การรถไฟแห่งประเทศไทย OFFICIAL (red arrow right)https://youtu.be/s-qaTSttxEw
Facebook ทีมพีอาร์การรถไฟแห่งประเทศไทย (red arrow right) https://fb.watch/a5quq7iha3/
INSTAGRAM SRT OFFICIAL (red arrow right) https://www.instagram.com/tv/CX3TKP4BaB6/?utm_medium=copy_link
Twitter SRT OFFICIAL @PR_SRT (red arrow right)
https://twitter.com/pr_srt/status/1474340108471918594?s=21
วันพฤหัสบดีที่ 18 พฤศจิกายน 2564
ครม. อนุมัติเงินกู้ 20,000 ล้าน ให้ สปสช. เป็นค่าบริการสาธารณสุขรักษาโควิด-19
....
ที่ประชุม ครม. (16 พ.ย.) อนุมัติกรอบวงเงิน 20,000 ล้านบาท ให้สำนักงานหลักประกันสุขภาพแห่งชาติแห่งชาติ (สปสช.) ในโครงการค่าบริการสาธารณสุขภายใต้ระบบหลักประกันสุขภาพแห่งชาติ (โครงการฯ) ปี 2564 รอบที่ 5
.
เพื่อชดเชยค่าใช้จ่ายให้กับสถานพยาบาลรัฐและเอกชน รวมถึงผู้ให้บริการสาธารณสุขทั่วประเทศในการตรวจคัดกรองและรักษาพยาบาลผู้ป่วยโควิด-19 ประกอบด้วย ค่าบริการตรวจคัดกรองผู้ต้องสงสัยติดเชื้อ, ค่าบริการรักษาพยาบาลผู้ป่วยใน State Quarantine, ค่าบริการฉีดวัคซีน และค่าตรวจวินิจฉัยและรักษาภาวะลิ่มเลือดอุดตันจากการรับวัคซีนโควิด-19 (Vaccine-induced Immune Thrombotic Thrombocytopenia: VITT)
.
ซึ่งกรอบวงเงินนี้ จะช่วยลดงบประมาณด้านการรักษาพยาบาลในภาพรวม เนื่องจากเป็นโครงการลงทุนให้เกิดการบริการตรวจคัดกรองหรือป้องกันไม่ให้เกิดการติดโรค ซึ่งมีต้นทุนค่าใช้จ่ายน้อยกว่าการรักษาเมื่อป่วยแล้ว รวมถึงยังเป็นหลักประกันทางสังคมด้านสุขภาพสำหรับประชาชนที่ได้รับผลกระทบจากการระบาดของโรคโควิด-19 จะช่วยแก้ไขปัญหาการแพร่ระบาดของโรคโควิดอีกด้วย
#ไทยคู่ฟ้า#ร่วมต้านโควิด19
-------------------
วันศุกร์ที่ 17 ธันวาคม 2564
รัฐมนตรีว่าการกระทรวงยุติธรรม มอบอธิบดีกรมราชทัณฑ์ เร่งตรวจสอบเหตุจลาจลเรือนจำกระบี่ ประสานบูรณาการร่วมกับทุกหน่วยงานในพื้นที่ทำให้จบโดยเร็ว
รัฐมนตรีว่าการกระทรวงยุติธรรม มอบอธิบดีกรมราชทัณฑ์ เร่งตรวจสอบเหตุจลาจลเรือนจำกระบี่ ประสานบูรณาการร่วมกับทุกหน่วยงานในพื้นที่ทำให้จบโดยเร็ว กำชับขนย้ายนักโทษต้องละเอียดถี่ถ้วน ยันมียาโควิดพอสำหรับผู้ต้องขังทุกคน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีการเกิดเหตุจลาจลในเรือนจำจังหวัดกระบี่ว่า ตนได้ติดตามและรับฟังรายงานอย่างต่อเนื่องตั้งแต่ช่วงเกิดเหตุความวุ่นวายตั้งแต่เช้าวันที่ 16 ธันวาคม จากนั้นในช่วงค่ำแกนนำผู้ต้องขังประมาณ 40 คน เรียกร้องหลังมีผู้ต้องขังที่ติดโควิด-19 โดยมี ผบ.เรือนจำ และ ผบก.ภูธรจังหวัดกระบี่ เข้าเจรจา และทยอยนำผู้ต้องขังที่ป่วยส่งโรงพยาบาล และย้ายผู้ต้องขังหญิงไปยังเรือนจำชั่วคราวกระบี่น้อย จนกระทั่งเวลาประมาณ 04.30 น.วันที่ 17 ธันวาคม ผู้ต้องขังได้เริ่มเผาทำลายอาคารร้านค้าสงเคราะห์และสูทธรรม โดยใช้ถังแก๊ส โดยเจ้าหน้าที่ได้ใช้รถดับเพลิงเข้าควบคุมไม่ให้เพลิงลุกลาม
นายสมศักดิ์ กล่าวอีกว่า เงื่อนไขของการกำกับดูแลเรือนจำในต่างจังหวัดนั้น อำนาจจะอยู่ที่จังหวัด ตนจึงได้สั่งการให้ นายอายุตม์ สินธพพันธุ์ อธิบดีกรมราชทัณฑ์ ไปประสานกับจังหวัดกระบี่ และร่วมตรวจสอบในประเด็นที่เกิดขึ้น โดยตนได้สั่งให้ร่วมทำงานแบบบูรณาการร่วมกับทุกหน่วยงานที่เกี่ยวข้อง แก้ปัญหาให้จบโดยเร็ว และได้มีการกำชับเรื่องการขนย้ายผู้ต้องขังที่ไม่ได้มีส่วนเกี่ยวข้อง ต้องทำอย่างละเอียดถี่ถ้วน ตนได้กำชับเรื่องนี้ไปอีกเรื่องหนึ่ง เพราะต้องขนย้ายผู้ต้องขังไปหลายจุด ส่วนการที่ผู้ต้องขังนำเรื่องโควิด-19 มาอ้างเป็นเหตุในการก่อจลาจลนั้น ข้อเท็จจริงคือ ในเรือนจำจังหวัดกระบี่ มียารักษาโควิดและยาฟ้าทะลายโจรเตรียมพร้อมอยู่แล้ว และมีเพียงพอสำหรับผู้ต้องขังทุกคน รวมถึงมาตรการควบคุมและรักษาโควิดก็มีเตรียมพร้อมอยู่แล้ว ซึ่งในชั้นการตรวจสอบอย่างละเอียดคงต้องรอทางกรมราชทัณฑ์เป็นผู้แถลงให้ทราบอย่างเป็นทางการเป็นระยะ
วันจันทร์ที่ 20 มิถุนายน 2565
“กอช. เชิญชวนสมาชิก และพุทธศาสนิกชน สมัครเข้าร่วมบวชเนกขัมมะ เฉลิมพระเกียรติสมเด็จพระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม”
กอช. ร่วมกับ วัดแก้วฟ้าจุฬามณี จัดกิจกรรมโครงการบวชเนกขัมมะ ปฏิบัติธรรม เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
กองทุนการออมแห่งชาติ หรือ กอช. ร่วมกับ วัดแก้วฟ้าจุฬามณี จัดกิจกรรมโครงการบวชเนกขัมมะ ปฏิบัติธรรม เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 เชิญชวนสมาชิก กอช. และพุทธศาสนิกชน สมัครเข้าร่วมได้ตั้งแต่วันนี้ ถึงวันที่ 31 กรกฎาคม 2565 ดูรายละเอียดได้ที่เฟซบุ๊ก กองทุนการออมแห่งชาติ หรือ เว็บไซต์ กอช. สอบถาม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ เปิดเผยว่า กองทุนการออมแห่งชาติ (กอช.) ร่วมกับ วัดแก้วฟ้าจุฬามณี จัดกิจกรรมโครงการบวชเนกขัมมะ ปฏิบัติธรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา เพื่อเป็นการแสดงความจงรักภักดี และสำนึกในพระมหากรุณาธิคุณ ในวันที่ 12 สิงหาคม วันแม่แห่งชาติ ณ วัดแก้วฟ้าจุฬามณี ท่าน้ำเกียกกาย กรุงเทพมหานคร โดยขอเชิญชวนสมาชิก กอช. และพุทธศาสนิกชน สมัครเข้าร่วมโครงการได้ตั้งแต่วันนี้ จนถึงวันที่ 31 กรกฎาคม 2565 ไม่เสียค่าใช้จ่ายในการสมัคร ดูรายละเอียดเพิ่มเติมได้ที่เฟซบุ๊ก กองทุนการออมแห่งชาติ หรือ เว็บไซต์ กอช. และวัดแก้วฟ้าจุฬามณี สอบถามข้อมูลเพิ่มเติมได้ที่สายด่วนเงินออม โทร. 02-049-9000
นอกจากนี้ สำหรับชาวจังหวัดระยอง และพื้นที่ใกล้เคียง กอช. ได้จัดกิจกรรมสัญจรจังหวัดระยอง พบสมาชิก กอช. และเชิญชวนประชาชนชาวจังหวัดระยอง ร่วมกิจกรรมที่บูธ กอช. (บูธ 2A) ในงาน Thailand Smart Money Rayong 2022 จัดขึ้นระหว่างวันที่ 24 – 26 มิถุนายน 2565 โดย กอช. ได้จัดโปรโมชันพิเศษในงาน สำหรับผู้สมัครสมาชิกใหม่ หรือ สมาชิก กอช. ที่ส่งเงินออมสะสมต่อเนื่อง ตั้งแต่ 500 บาทขึ้นไป พร้อมมอบของสมนาคุณแก่ผู้มาร่วมกิจกรรมที่บูธ กอช. ดาวน์โหลดแอป กอช. หรือ ถ่ายภาพตัวเองพร้อมแฮชแท็ก #กอช. แล้วแชร์ผ่านเฟซบุ๊ก เพียงเท่านี้ รับของที่ระลึกจาก กอช. มากมายกลับบ้าน สำหรับผู้ที่สนใจสามารถตรวจสอบสิทธิ์ได้ที่ แอปพลิเคชัน กอช. หรือเว็บไซต์ กอช.
“คุณออม รัฐช่วยออม คุณได้บำนาญ”
วันศุกร์ที่ 5 สิงหาคม 2565
รัฐบาลตั้งเป้าปี 73 มี 1.3 พันสถานีชาร์จเปิดแล็บทดสอบ EV Charger กำลังสูง รองรับธุรกิจหัวชาร์จไฟฟ้า ต่อยอดนโยบายรัฐบาลส่งเสริมยานยนต์ไฟฟ้า
กฟผ.-สวทช. เปิดตัวศูนย์ทดสอบอุปกรณ์อัดประจุรถยนต์ไฟฟ้ากำลังสูง 150 kW เพื่อรองรับผู้ประกอบการหัวชาร์จไฟฟ้าในประเทศ ลดการนำเข้า ส่งเสริมการพัฒนาอุตสาหกรรมยานยนต์ไฟฟ้าขนาดใหญ่ในระบบขนส่งสาธารณะ พร้อมเปิดให้บริการทดสอบ 15 ก.ค.นี้
วันนี้ (5 ส.ค.65) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามนโยบายรัฐบาลที่ต้องการผลักดันให้ประเทศไทยเป็นฐานการผลิตรถยนต์ไฟฟ้าที่สำคัญแห่งหนึ่งของโลก จึงได้มีการออกมาตรการจูงใจเพื่อให้มีการซื้อรถยนต์ไฟฟ้ามากขึ้น รวมถึงหน่วยงานที่เกี่ยวข้องได้ระดมสรรพกำลังส่งเสริมการผลิตที่เกี่ยวข้องกับยานยนต์ไฟฟ้า ทั้งการผลิตแบตเตอรี่ การประกอบยานยนต์ไฟฟ้าในประเทศ และการนำยานยนต์ไฟฟ้าไปใช้ขนส่งในระบบสาธารณะ ซึ่งขณะนี้ การไฟฟ้าฝ่ายผลิตแห่งประเทศไทย (กฟผ.) ร่วมกับ สำนักงานพัฒนาวิทยาศาสตร์และเทคโนโลยีแห่งชาติ (สวทช.) พร้อมเปิดตัวศูนย์ทดสอบอุปกรณ์อัดประจุรถยนต์ไฟฟ้ากำลังสูง 150 กิโลวัตต์ ตามมาตรฐาน IEC 61851 ณ ศูนย์ทดสอบผลิตภัณฑ์ไฟฟ้าและอิเล็กทรอนิกส์ (PTEC) สำหรับยานยนต์ไฟฟ้า อุทยานวิทยาศาสตร์ประเทศไทย จ.ปทุมธานี เริ่มให้บริการทดสอบ 15 ก.ค.2565 เป็นต้นไป
การร่วมมือครั้งนี้นับเป็นอีกก้าวสำคัญของการผลักดันระบบนิเวศน์ของการผลิตยานยนต์ไฟฟ้าในประเทศไทย โดยมีเป้าหมายคือ การสร้างบรรทัดฐานด้านความปลอดภัยของระบบชาร์จสำหรับยานยนต์ไฟฟ้าโดยสารสาธารณะ ทั้งบนถนนและแม่น้ำให้ได้ระดับมาตรฐานสากล ซึ่งสถานีชาร์จ นอกจากต้องมีทำเลที่ตั้งที่เหมาะสม ปลอดภัย ครอบคลุมพื้นที่การเดินทางแล้ว สิ่งสำคัญคือ “มาตรฐาน” ที่ต้องสร้างความมั่นใจให้กับผู้ใช้บริการ ทั้งยานยนต์ไฟฟ้าทั่วไป และยานยนต์ไฟฟ้าดัดแปลง โดยศูนย์ทดสอบฯจะเปิดให้ผู้ผลิตหัวชาร์จไฟฟ้านำผลิตภัณฑ์มาทดสอบเพื่อให้ได้มาตรฐาน ครอบคลุมการทดสอบหัวชาร์จไฟฟ้าแบบกระแสตรงขนาดใหญ่ 150 กิโลวัตต์ สำหรับการใช้งานของรถโดยสารสาธารณะไฟฟ้า หัวรถลากไฟฟ้า และเรือเฟอร์รี เพื่อลดค่าใช้จ่ายของผู้ประกอบการในการส่งหัวชาร์จไปรับรองมาตรฐานที่ต่างประเทศ ลดต้นทุนในการผลิต ลดระยะเวลาในการพัฒนา ส่งผลให้ราคาของหัวชาร์จไฟฟ้าไม่สูงมาก สามารถแข่งขันในตลาดได้
นางสาวรัชดา กล่าวต่อว่า นายกรัฐมนตรีชื่นชมความร่วมมือของสองหน่วยงานดังกล่าว ที่ได้ขับเคลื่อนงานสำคัญและเป็นปัจจัยสู่ความสำเร็จตามเป้าหมายส่งเสริมการใช้ยานยนต์ไฟฟ้าและเป็นฐานการผลิตรถยนต์ไฟฟ้าที่สำคัญแห่งหนึ่งของโลก อนึ่ง ศูนย์ทดสอบฯแห่งนี้ จะนำไปสู่การพัฒนาองค์ความรู้ การสร้างนวัตกรรมเครื่องอัดประจุไฟฟ้า ช่วยส่งเสริมอุตสาหกรรมยานยนต์ไฟฟ้าในประเทศให้เข้มแข็งและยั่งยืนต่อไปอีกด้วย ขณะเดียว รัฐบาลยังได้ส่งเสริมการลงทุนสถานีอัดประจุไฟฟ้า ซึ่งจะเป็นโครงสร้างพื้นฐานสำคัญที่จะสร้างความเชื่อมั่นให้กับผู้ซื้อมากขึ้น โดยกระทรวงพลังงานได้ศึกษาจำนวนสถานีอัดประจุไฟฟ้าที่เหมาะสมเพื่อรองรับการขยายตัวของยานยนต์ไฟฟ้า กำหนดเป้าหมายให้ปี 2573 ควรมีสถานี 1,394 แห่ง และมีเครื่องอัดประจุไฟรวม 13,251 เครื่อง ปัจจุบันมี 944 แห่งทั่วประเทศ (ข้อมูล ณ วันที่ 4 มี.ค.2565)
------------------
วันพุธที่ 10 พฤศจิกายน 2564
รมว.สุริยะ ให้คณะผู้บริหารบริษัท อุบลราชธานีอินดรัสตี้ จำกัด เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายปองพล อดิเรกสาร ประธานกรรมการบริษัท อุบลราชธานีอินดรัสตี้ จำกัด นำคณะผู้บริหารบริษัทฯ เข้าพบ
รมว.สุริยะ ให้คณะผู้บริหารบริษัท อุบลราชธานีอินดรัสตี้ จำกัด เข้าพบ
วันที่ 9 พฤศจิกายน 2564 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายปองพล อดิเรกสาร ประธานกรรมการบริษัท อุบลราชธานีอินดรัสตี้ จำกัด นำคณะผู้บริหารบริษัทฯ เข้าพบ เพื่อรายงานความคืบหน้าโครงการนิคมอุตสาหกรรมอุบลราชธานี ซึ่งถือเป็นนิคมแห่งแรกในภาคตะวันออกเฉียงเหนือตอนใต้ ซึ่งตั้งอยู่ใน อำเภอเดชอุดม จังหวัดอุบลราชธานี ซึ่งขณะนี้อยู่ในขั้นตอนการดำเนินงาน คาดว่าเฟสที่ 1 จะแล้วเสร็จในปี พ.ศ. 2565 โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายวันชัย พนมชัย อธิบดีกรมโรงงานอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย และผู้บริหารกระทรวงอุตสาหกรรม ร่วมด้วย ณ ห้องประชุม อก.1 ชั้น 2 สำนักงานปลัดกระทรวงอุตสาหกรรม
วันอังคารที่ 21 กันยายน 2564
นโยบายในการส่งเสริมการนำเทคโนโลยีมาใช้ในการผลิตและแปรรูปอาหารจากวัตถุดิบทางเกษตรมีหรือไม่ อย่างไร
กระทู้ถามของสภาผู้แทนราษฎร เรื่อง การส่งเสริมการนำเทคโนโลยีมาใช้ในการผลิตและแปรรูปอาหารจากวัตถุดิบทางการเกษตร
ถาม นโยบายในการส่งเสริมการนำเทคโนโลยีมาใช้ในการผลิตและแปรรูปอาหารจากวัตถุดิบทางเกษตรมีหรือไม่ อย่างไร
ตอบ 1. นโยบายและแนวทางในการส่งเสริมการนำเทคโนโลยีมาใช้ในการผลิตและแปรรูปอาหารจากวัตถุดิบทางเกษตรมีอยู่ในยุทธศาสตร์ชาติและแผนพัฒนาเศรษฐกิจและสังคมแห่งชาติ
1.1 ประเด็นยุทธศาสตร์ชาติ ระยะ 20 ปี (พ.ศ. 2561-2580) ยุทธศาสตร์ชาติ ด้านการสร้างความสามารถในการแข่งขันประเด็นการเกษตรสร้างมูลค่า เน้นเกษตรคุณภาพสูงและขับเคลื่อนการเษตรด้วยเทคโนโลยีและนวัตกรรม
1.2 แผนพัฒนาเศรษฐกิจและสังคมแห่งชาติ ฉบับที่ 12 (2560-2564)ยุทธศาสตร์ที่ 3 การสร้างความเข้มแข็งทางเศรษฐกิจและแข่งขันได้อย่างยั่งยืน
2. สู่การปฏิบัติ
2.1 โดยกระทรวงอุตสาหกรรม ศูนย์ปฏิรูปอุตสาหกรรม 4.0 สู่การปฏิวัติเพื่ออนาคตของอุตสหกรรมไทย
- จัดตั้งศูนย์ปฏิรูปอุตสาหกรรม 4.0
- จัดตั้งศูนย์ปฏิรูปอุตสาหกรรม 4.0 ระดับจังหวัด
- พร้อมเปิดให้บริการ 105 แห่ง ใน 77 จังหวัดทั่วประเทศ สถาบันอาหาร โดยส่งเสริมการนำเทคโนโลยีมาใช้ผ่านการบริการรูปแบบต่าง ๆ\
- การบริการข้อมูล
- ศูนย์การเรียนรู้
- การบริการด้านนวัตกรรมอาหาร เครื่องจักรกลทางการเกษตร
.2 โดยกระทรวงเกษตรและสหกรณ์ ร่วมกับหน่วยงานพันธมิตร
- ขยายผลสำเร็จจากงานวิจัยเชิงพื้นที่สู่เศรษฐกิจฐานราก
- ผลักดันสู่ภาคเอกชน
- ส่งเสริมสนับสนุนผลิตภัณฑ์แปรรูปอาหารให้เป็นที่ยอมรับ
- เชื่อมโยงเศรษฐกิจภายในประเทศ เศรษฐกิจภูมิภาคและเศรษฐกิจโลก
ดูรายละเอียดเพิ่มเติมได้ที่ราชกิจจานุเบกษา เล่ม 137 ตอนพิเศษ 304 ง วันที่ 29 ธ.ค. 63
วันอังคารที่ 21 มิถุนายน 2565
รัฐบาลเสนอ “อุทยานธรณีขอนแก่น” เป็นอุทยานธรณีโลกของยูเนสโก ชูแหล่งค้นพบซากไดโนเสาร์ 5 สายพันธุ์ใหม่ของโลก
รัฐบาลเสนอ “อุทยานธรณีขอนแก่น” เป็นอุทยานธรณีโลกของยูเนสโก ชูแหล่งค้นพบซากไดโนเสาร์ 5 สายพันธุ์ใหม่ของโลก
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 มิถุนายน 2565 ว่า ครม.เห็นชอบเสนออุทยานธรณีขอนแก่นเป็นอุทยานธรณีโลก ขององค์การเพื่อการศึกษา วิทยาศาสตร์ และวัฒนธรรมแห่งสหประชาชาติ หรือ UNESCO ซึ่งอุทยานธรณีขอนแก่น มีเนื้อที่ประมาณ 1,038 ตารางกิโลเมตร ครอบคลุมพื้นที่ 3 อำเภอในจังหวัดขอนแก่น คือ อำเภอภูเวียง อำเภอเวียงเก่า และอำเภอมัญจาคีรี ซึ่งอำเภอมัญจาคีรี เป็นอำเภอที่ ครม.เห็นชอบให้เพิ่มรวมอยู่ในพื้นที่อุทยานธรณีขอนแก่น เนื่องจากเป็นแห่งค้นพบซากไดโนเสาร์เช่นกัน ลักษณะโดดเด่นของอุทยานธรณีขอนแก่นนี้ เป็นแหล่งค้นพบซากไดโนเสาร์ดึกดำบรรพ์สายพันธุ์ใหม่ของโลก 5 สายพันธุ์ ได้แก่ 1) สยามโมซอรัส สุธีธรนี 2) ภูเวียงโกซอรัส สิรินธรเน 3) สยามโมไท-รันนัสอีสานเอนซิส 4) กินรีมิมัส ขอนแก่นเอนซิส และ 5) ภูเวียงเวเนเตอร์ แย้มนิยมมิ และยังพบรอยเท้าสัตว์ร่วมยุคกับไดโนเสาร์ เช่น จระเข้และปลาโบราณ เป็นต้น นอกจากนี้ ยังมีแหล่งท่องเที่ยวเชิงประวัติศาสตร์ เชิงธรณีวิทยาที่สำคัญหลายแห่ง เช่น ศูนย์ศึกษาวิจัยและพิพิธภัณฑ์ไดโนเสาร์ หลุมขุดค้นไดโนเสาร์ อุทยานแห่งชาติภูเวียง น้ำตกดาดฟ้า เป็นต้น
สำหรับขั้นตอนจากนี้ ทางกระทรวงทรัพยากรธรรมชาติและสิ่งแวดล้อมจะยื่นความประสงค์ต่อยูเนสโกภายในวันที่ 1 กรกฎาคม 2565 หากอุทยานธรณีขอนแก่นได้รับการรับรองเป็นอุทยานธรณีโลกของยูเนสโกแล้ว จะทำให้อุทยานธรณีขอนแก่นเป็นที่รู้จักและยอมรับจากนานาประเทศ ซึ่งส่งผลดีต่อภาคการท่องเที่ยวของประเทศ สร้างรายได้ให้แก่ท้องถิ่นและสร้างความตระหนักรู้และการอนุรักษ์ทรัพยากรของประชาชนในพื้นที่ด้วย
นางสาวรัชดากล่าวด้วยว่า อุทยานธรณีโลกของยูเนสโก (UNESCO Global Geoparks) เป็นขอบเขตพื้นที่ที่มีคุณค่าทั้งด้านธรณีวิทยา โบราณคดี นิเวศวิทยา และวัฒนธรรม โดยมีความสมดุลระหว่างการอนุรักษ์ การศึกษาวิจัย และการพัฒนาสังคมและเศรษฐกิจอย่างยั่งยืน ภายใต้การจัดการอย่างมีส่วนร่วมทั้งจากภาครัฐ ท้องถิ่น และชุมชน ปัจจุบันไทยมีอุทยานธรณีโลกที่ได้รับการรับรองแล้ว 1 แห่ง คือ อุทยานธรณีสตูล เมื่อวันที่ 17 เมษายน 2562 ที่ผ่านมา ส่วนการเสนออุทยานธรณีโคราชเป็นอุทยานธรณีโลกนั้น ขณะนี้ อยู่ระหว่างการพิจารณาของยูเนสโก
วันพฤหัสบดีที่ 26 พฤษภาคม 2565
รองนายกรัฐมนตรี “อนุทิน” ร่วมเป็นสักขีพยานการลงนามความร่วมมือตามโครงการ WHO Biohub system หนุนไทยเป็น 1ใน 5 ประเทศแรกของโลกที่เข้าร่วมโครงการแบ่งปันเชื้อชีวภาพกับองค์การอนามัยโลก
รองนายกฯ “อนุทิน” ร่วมเป็นสักขีพยานการลงนามความร่วมมือตามโครงการ WHO Biohub system หนุนไทยเป็น 1ใน 5 ประเทศแรกของโลกที่เข้าร่วมโครงการแบ่งปันเชื้อชีวภาพกับองค์การอนามัยโลก เพื่อการพัฒนาต่อสู้โรคระบาดอย่างมีประสิทธิภาพ ทุกประเทศเข้าถึงยาและวัคซีน
วันที่ 26 พ.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ระหว่างการเข้าร่วมประชุมสมัชชาอนามัยโลก (WHA) สมัยที่ 75 ที่นครเจนีวา สมาพันธรัฐสวิส นายอนุทิน ชาญวีรกูล รองนายกรัฐมนตรีและรมว.สาธารณสุข ได้ร่วมกับนาย Tedros Adhanom Ghrebreyesus ผู้อำนวยการใหญ่ องค์การอนามัยโลก (WHO) เป็นสักขีพยานการลงนามในข้อตกลง Standard Material Transfer Agreement 1 (SMTA1) ระหว่างประเทศไทยและ WHO ตามโครงการพัฒนาระบบศูนย์กลางทางชีวภาพ หรือ WHO Biohub system
สำหรับผู้แทนลงนามจากทั้ง 2 ฝ่ายประกอบด้วย นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ กระทรวงสาธารณสุข และ ดร.Jaouad Mahjour ผู้ช่วยผู้อำนวยการใหญ่องค์การอนามัยโลก ด้านการเตรียมความพร้อมสำหรับภาวะฉุกเฉินและกฎระเบียบด้านสุขภาพระหว่างประเทศ
นายอนุทิน กล่าวภายหลังเป็นสักขีพยานการลงนามว่า ไทยและ WHO ได้เริ่มหารือกันเกี่ยวกับความร่วมมือนี้ในช่วงการประชุมสมัชชาอนามัยโลก สมัยพิเศษ เมื่อวันที่ 27 พ.ย.-2 ธ.ค. 2564 จากนั้นคณะทำงานทั้ง 2 ฝ่ายได้ดำเนินการหารือในรายละเอียด จัดทำข้อตกลงและสามารถลงนามได้ในครั้งนี้ โดยประเทศไทยเป็น 1 ใน 5 ประเทศแรกที่ร่วมลงนามกับ WHO
“การที่ประเทศไทยได้ลงนามความร่วมมือกับ WHO เป็นประเทศแรกๆ นี้แสดงให้เห็นถึงความพร้อมและขีดความสามารถในด้านห้องปฏิบัติการของประเทศไทย ที่มีมาตรฐานระดับสากล ทั้งการถอดรหัสพันธุกรรม การเพาะและส่งต่อเชื้อโรคใหม่ๆ ด้วยมาตรฐานระดับสูง” นายอนุทิน กล่าว
สำหรับ ความร่วมมือในครั้งนี้เกิดขึ้นเนื่องด้วยบทเรียนจากการระบาดใหญ่ของโควิด19 ที่แสดงให้เห็นว่าประชาคมโลกอาจถูกคุกคามจากโรคต่าง ๆ ได้ในอนาคต ทั่วโลกจำเป็นต้องร่วมมือกันในรูปแบบต่างๆ มากยิ่งขึ้น WHOประเทศไทย และสมาชิก WHO บางประเทศ จึงเห็นพ้องว่าควรจะมีการตั้งระบบศูนย์กลางทางชีวภาพ (Biohub system) เพื่อรวบรวมเชื้อต่าง ๆ ที่อุบัติขึ้น เพื่อเป็นศูนย์กลางในการศึกษาวิจัยเพื่อให้ได้มาซึ่งข้อมูล องค์ความรู้ที่จะรับมือกับโรคได้รวดเร็ว นำไปสู่การวิจัยให้ได้ยา วัคซีนหรือแนวทางการป้องกัน รักษาโรคที่มีประสิทธิภาพ
ทั้งนี้ SMTA1 เป็นข้อตกลงเกี่ยวกับกระบวนการเก็บและการส่งเชื้อด้วยมาตรฐานระดับสูง โดยประเทศไทยจะส่งเชื้อให้ WHO ตามความสมัครใจ (Voluntary Sharing) จากนั้น WHO จะนำเชื้อไปใช้เพื่อประโยชน์สาธารณะ ไม่สามารถใช้เพื่อการค้า (Non-Commercial Public Health Purpose) เมื่อสามารถผลิตยา วัคซีนได้ จะต้องมีแนวทางการกระจายยาหรือวัคซีนที่ได้ไปยังประเทศต่างๆ ทั่วโลกโดยไม่แสวงหากำไร ซึ่ง WHO Biohub นี้ จะเป็นการส่งเสริมและสนับสนุน ความเสมอภาคในการเข้าถึงยา/วัคซีน เพื่อต่อสู้กับโรคระบาดของทุกประเทศไปด้วยกัน ไม่ทิ้งประเทศใด โดยเฉพาะประเทศยากจนไว้ข้างหลัง
วันพฤหัสบดีที่ 11 สิงหาคม 2565
กรมทางหลวงชนบทสร้างสะพานข้ามคลองบางกระบือ (สะพานตาราช) อำเภอเมือง จังหวัดนครศรีธรรมราช เสร็จสมบูรณ์
เพิ่มคุณภาพชีวิตที่ดีให้กับประชาชน ยกระดับการคมนาคมในพื้นที่ให้มีประสิทธิภาพมากยิ่งขึ้น ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยสำนักก่อสร้างสะพานดำเนินโครงการก่อสร้างสะพานข้ามคลองบางกระบือ (สะพานตาราช) อำเภอเมือง จังหวัดนครศรีธรรมราช เสร็จสมบูรณ์ ทั้งนี้ เพื่อเป็นการบรรเทาความเดือดร้อน เพิ่มคุณภาพชีวิตที่ดีให้แก่ประชาชนอย่างยั่งยืน ช่วยลดระยะเวลาการเดินทาง ยกระดับการคมนาคมขนส่งพืชผลทางการเกษตรให้สะดวกรวดเร็วมากยิ่งขึ้น ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยสะพานดังกล่าวเป็นสะพานคอนกรีตเสริมเหล็ก ขนาด 2 ช่องจราจร (ไป - กลับ) ความยาว 100 เมตร ผิวจราจรกว้าง 9 เมตร พร้อมก่อสร้างถนนต่อเชื่อมผิวทางแบบคอนกรีตเสริมเหล็ก ความยาว 450 เมตร กว้าง 6 เมตร มีไหล่ทางข้างละ 1.5 เมตร ใช้งบประมาณในการก่อสร้างรวม 35.788 ล้านบาท
วันเสาร์ที่ 2 เมษายน 2565
กระทรวงมหาดไทยจัดพิธีรับพระราชทานเครื่องราชอิสริยาภรณ์ชั้นสายสะพาย ประจำปี 2564
กระทรวงมหาดไทยจัดพิธีรับพระราชทานเครื่องราชอิสริยาภรณ์ชั้นสายสะพาย ประจำปี 2564
เมื่อวันที่ 1 เม.ย. 65 เวลา 14.00 น. ที่ห้องประชุมราชสีห์ อาคารศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานพิธีรับพระราชทานเครื่องราชอิสริยาภรณ์ ชั้นสายสะพาย ประจำปี 2564 โดยมี นายสุทธิพงษ์ จุลเจริญ ปลัดกระทรวงมหาดไทย นายอรรษิษฐ์ สัมพันธรัตน์ รองปลัดกระทรวงมหาดไทย ด้านบริหาร ผู้เข้ารับพระราชทานเครื่องราชอิสริยาภรณ์ ชั้นสายสะพาย ประจำปี 2564 และเจ้าหน้าที่ที่เกี่ยวข้อง ร่วมในพิธี
โอกาสนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย จุดธูปเทียนบูชาพระรัตนตรัย ทำความเคารพธงชาติ และถวายความเคารพพระบรมฉายาลักษณ์ พระบาทสมเด็จพระเจ้าอยู่หัว จากนั้น ผู้เข้ารับพระราชทานเครื่องราชอิสริยาภรณ์ เข้ารับพระราชทานเครื่องราชอิสริยาภรณ์ หน้าพระบรมฉายาลักษณ์ พระบาทสมเด็จพระเจ้าอยู่หัว จนเมื่อการเข้ารับพระราชทานเครื่องราชอิสริยาภรณ์แล้วเสร็จ รัฐมนตรีว่าการกระทรวงมหาดไทย พร้อมด้วยผู้เข้าร่วมพิธีถวายความเคารพพระบรมฉายาลักษณ์ พระบาทสมเด็จพระเจ้าอยู่หัว เป็นอันเสร็จพิธี
นายสุทธิพงษ์ จุลเจริญ ปลัดกระทรวงมหาดไทย กล่าวว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์ชั้นสายสะพาย ประจำปี 2564 เนื่องในโอกาสพระราชพิธีเฉลิมพระชนมพรรษา วันที่ 28 กรกฎาคม 2564 ซึ่งได้มีการประกาศรายชื่อผู้ที่ได้รับพระราชทานเครื่องราชอิสริยาภรณ์ในราชกิจจานุเบกษาแล้ว และทรงพระกรุณาโปรดเกล้าโปรดกระหม่อมให้จัดพิธีรับพระราชทานเครื่องราชอิสริยาภรณ์เบื้องหน้าพระบรมฉายาลักษณ์ในสถานที่ที่เหมาะสม โดยในปีพุทธศักราช 2564 กระทรวงมหาดไทยมีข้าราชการที่ได้รับพระราชทานเครื่องราชอิสริยาภรณ์ชั้นสายสะพาย รวมทั้งสิ้น 1,324 ราย ประกอบด้วย ชั้นมหาปรมาภรณ์ช้างเผือก (ม.ป.ช.) จำนวน 5 ราย ชั้นมหาวชิรมงกุฎ (ม.ว.ม.) จำนวน 91 ราย ชั้นประถมาภรณ์ช้างเผือก (ป.ช.) จำนวน 39 ราย และชั้นประถมาภรณ์มงกุฎไทย (ป.ม.) จำนวน 1,189 ราย โดยในวันนี้เป็นพิธีรับพระราชทานเครื่องราชอิสริยาภรณ์ของผู้ได้รับพระราชทานเครื่องราชอิสริยาภรณ์ ชั้นมหาปรมาภรณ์ช้างเผือก และชั้นมหาวชิรมงกุฎ ชั้นประถมาภรณ์ช้างเผือก ชั้นประถมาภรณ์มงกุฎไทยเฉพาะผู้ที่ปฏิบัติหน้าที่ในส่วนกลาง จำนวน 128 ราย โดยสำหรับผู้ได้รับพระราชทานเครื่องราชอิสริยาภรณ์ ชั้นประถมาภรณ์ช้างเผือก และชั้นประถมาภรณ์มงกุฎไทยที่ปฏิบัติหน้าที่ในส่วนภูมิภาค และส่วนท้องถิ่น จำนวน 1,147 ราย กระทรวงมหาดไทยได้กำหนดให้ทุกจังหวัดจัดพิธีรับพระราชทานเครื่องราชอิสริยาภรณ์ในสถานที่ที่เหมาะสม ณ จังหวัดต่าง ๆ ทั่วประเทศ อย่างสมพระเกียรติต่อไป โดยในการจัดพิธีฯ ได้ปฏิบัติตามมาตรการสาธารณสุขในการป้องกันการแพร่ระบาดของโรคโควิด-19 โดยเคร่งครัด
วันพุธที่ 7 กรกฎาคม 2564
กรมทางหลวงชนบทเตรียมรับมือพื้นที่เสี่ยงต่อการทรุดตัวของถนน พร้อมรับแจ้งเหตุให้ความช่วยเหลือประชาชนที่สายด่วน 1146
ถนนที่ก่อสร้างอยู่บนแนวคันคลองชลประทานหรือริมตลิ่งของลำน้ำตามธรรมชาติเป็นพื้นที่เฝ้าระวัง เนื่องจากสถานการณ์ภัยธรรมชาติส่งผลให้ถนนเลียบคลองชลประทานเกิดการทรุดตัวหลายแห่ง กรมทางหลวงชนบทจึงได้ดำเนินการเตรียมความพร้อมรับมือพื้นที่เสี่ยงต่อการทรุดตัว
นายปฐม เฉลยวาเรศ อธิบดีกรมทางหลวงชนบท เปิดเผยว่า ถนนที่ก่อสร้างอยู่บนแนวคันคลองชลประทานหรือริมตลิ่งของลำน้ำตามธรรมชาติเป็นพื้นที่เฝ้าระวัง เนื่องจากสถานการณ์ภัยธรรมชาติส่งผลให้ถนนเลียบคลองชลประทานเกิดการทรุดตัวหลายแห่ง ซึ่งระดับน้ำในคลองมีผลทำให้ความแข็งแรงของดินบริเวณนั้นลดน้อยลง ซึ่งเป็นสาเหตุทำให้ถนนมีการทรุดตัว กรมทางหลวงชนบท (ทช.) จึงได้ดำเนินการเตรียมความพร้อมรับมือพื้นที่เสี่ยง ต่อการทรุดตัว เพื่อความสะดวกปลอดภัยในการเดินทางของประชาชน โดยแบ่งการรับมือออกเป็น 3 ระยะ ดังนี้
ช่วงก่อนเกิดเหตุการณ์
1. ตรวจสอบพื้นที่หรือสายทางที่มีความเสี่ยงต่อการทรุดตัว โดยจัดชุดลาดตระเวนสำรวจพื้นที่ที่มีความเสี่ยงต่อการทรุดตัวและประเมินความเสียหายเบื้องต้น ในกรณีที่ความเสียหายอยู่ในระดับไม่รุนแรง ให้หน่วยงานที่รับผิดชอบดำเนินการแก้ไขเบื้องต้นทันที
2. ติดตั้งป้ายเตือน เพื่อความปลอดภัยของประชาชนที่สัญจรไปมาบริเวณถนนเลียบคันคลองที่มีความเสี่ยง
3. มาตรการลดน้ำหนักบรรทุกและห้ามรถบรรทุกหนักวิ่งผ่าน เพื่อเป็นการควบคุมป้องกันปัญหารถบรรทุกน้ำหนักเกินกว่ากฎหมายกำหนดใช้เส้นทางที่มีความเสี่ยงต่อการทรุดตัว
ระหว่างเกิดเหตุการณ์
เมื่อถนนเลียบคันคลองชลประทานในความรับผิดชอบเกิดการทรุดตัว จะต้องรายงานสถานการณ์ ให้ผู้บังคับบัญชาทราบและติดตามสถานการณ์การแก้ไขปัญหาที่เกิดขึ้นจนกว่าจะดำเนินการปรับปรุงให้ประชาชนสามารถใช้เส้นทางได้อย่างสะดวกปลอดภัย ดังนี้
1. ติดตั้งป้ายเตือนให้ประชาชนใช้เส้นทางด้วยความระมัดระวัง และหลีกเลี่ยงเส้นทางที่ชำรุด พร้อมติดตั้งสัญญาณไฟเตือนในเวลากลางคืน
2. ติดตั้งป้ายห้ามรถบรรทุกทุกชนิดผ่าน
3. นำเครื่องจักรเข้าดำเนินการแก้ไขเบื้องต้น เมื่อเกิดการทรุดตัวของถนนเลียบคันคลองชลประทาน ต้องรีบดำเนินการซ่อมแซมหรือควบคุมความเสียหายให้อยู่ในวงจำกัด ไม่ให้ลุกลามเป็นปัญหาใหญ่
หลังเกิดเหตุการณ์
หน่วยงานที่รับผิดชอบตรวจสอบพื้นที่ที่เกิดความเสียหายอย่างละเอียดและประเมินความเสียหาย หาวิธีการแก้ไขอย่างถูกต้อง เหมาะสมกับลักษณะความเสียหายที่เกิดขึ้น หลังจากนั้นจะดำเนินการออกแบบประมาณราคา เพื่อจัดทำแผนของบประมาณฟื้นฟู ซึ่งเมื่อได้รับการสนับสนุนงบประมาณดังกล่าวแล้ว จะดำเนินการซ่อมแซมหรือฟื้นฟูถนนที่ได้รับความเสียหายให้กลับคืนสู่สภาพเดิมหรือดีกว่าเดิมอย่างยั่งยืนต่อไป
อธิบดีกรมทางหลวงชนบท กล่าวเพิ่มเติมว่า ถนนในความรับผิดชอบของ ทช. ที่เกิดการทรุดตัว ได้สั่งการให้ดำเนินการซ่อมแซมให้สัญจรได้เบื้องต้นแล้ว อย่างไรก็ตาม ทช. ขอให้ระมัดระวังในการเดินทางบนถนนที่เกิดการทรุดตัวโดยให้สังเกตป้ายเตือน ป้ายบอกทาง และขอความร่วมมือจากประชาชนที่อาศัยอยู่บริเวณคันคลองชลประทานช่วยกันสอดส่องดูแลถนน หากพบว่ามีการแตกร้าวตามไหล่ทาง ซึ่งมีความเสี่ยงที่ถนนอาจทรุดตัวได้ สามารถขอความช่วยเหลือหรือแจ้งเหตุได้ที่สายด่วน 1146 เพื่อ ทช. จะได้ดำเนินการให้ความช่วยเหลืออย่างเร่งด่วนต่อไป
วันศุกร์ที่ 8 กรกฎาคม 2565
​ชวนพุทธศาสนิกชนร่วมกิจกรรมวันอาสาฬหบูชาและเข้าพรรษา
วันศุกร์ที่ 8 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเชิญชวนพุทธศาสนิกชนร่วมกิจกรรมส่งเสริมพระพุทธศาสนาเนื่องในเทศกาลวันอาสาฬหบูชาและวันเข้าพรรษาตั้งแต่วันนี้(8ก.ค.) – 14 ก.ค.2565 เพื่อปฏิบัติธรรม รักษาศีล ลดละเลิกอบายมุข สืบทอดพระพุทธศาสนา โดยในส่วนกลาง มีพิธีเจริญพระพุทธมนต์ ตักบาตรพระสงฆ์ และถวายเทียนพรรษาแก่พระอาราม 10 วัดในวันที่ 11 ก.ค. ส่วนภูมิภาคมีกิจกรรมสืบสานเทศกาลประเพณี เช่น พิธีหล่อเทียนพรรษา ถวายเทียนพรรษา ถวายผ้าอาบน้ำฝน พิธีเวียนเทียน สักการะพระบรมสารีริกธาตุ ทั้งรูปแบบ on site และ online นอกจากนี้ ยังมีการนำเสนอวิดีโอแอนิเมชัน “วันอาสาฬหบูชาและวันเข้าพรรษา” และกิจกรรมธรรมะออนไลน์ทางเว็บไซต์ วันสำคัญทางพระพุทธศาสนา.com ให้ประชาชนร่วมกิจกรรมได้ตลอดทั้งพรรษา
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 18 มีนาคม 2565
รัฐมนตรีว่าการกระทรวงยุติธรรม เผยผ่าศพแตงโม ใช้กระบวนการทางวิทยาศาสตร์ ต้องใช้เวลารอผลให้ชัดเจน
รัฐมนตรีว่าการกระทรวงยุติธรรม เผยผ่าศพแตงโม ใช้กระบวนการทางวิทยาศาสตร์ ต้องใช้เวลารอผลให้ชัดเจน ชี้เด็กตายจากรับน้องไม่ควรเกิดอีก ให้ยุติธรรมจังหวัดช่วยเยียวยาแล้ว
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้ากรณีที่สถาบันนิติวิทยาศาสตร์ ผ่าพิสูจน์ศพ แตงโม นิดา อีกครั้งว่า ผู้สังเกตการณ์ได้ดูวัตถุพยานเรียบร้อยแล้ว ต้องรอความชัดเจนจากผลอีกครั้ง อาจใช้เวลาบ้าง เพราะทุกอย่างใช้หลักการทางวิทยาศาสตร์ ซึ่งกระทรวงยุติธรรมให้ความเป็นธรรมกับทั้งผู้ร้องและถูกร้อง ซึ่งถ้าคดีชัดเจนจบแล้ว พบว่าแตงโมเป็นผู้ถูกกระทำ กรมคุ้มครองสิทธิและเสรีภาพ ก็จะมอบเงินเยียวยาตามกฎหมายให้ แต่ช้าเร็วอยู่ที่การทำสำนวน
เมื่อถามถึงการที่มีนักศึกษามหาวิทยาลัยชื่อดัง จ.นครราชสีมา เสียชีวิตจากการรับน้อง นายสมศักดิ์ กล่าวว่า การรับน้องที่แอบทำเป็นเรื่องที่ผิด ครูอาจารย์อาจจะต้องรับผิดชอบกับเรื่องนี้ด้วย และกรณีแบบนี้เกิดขึ้นบ่อยครั้งต้องแก้ไข แต่เราก็มีการแก้ไขกันมานานแล้วก็ยังมีเหตุเกิดอีก ดังนั้นเราต้องพยายามทำความเข้าใจกับเด็ก ว่าการใช้ความรุนแรงกับผู้อื่นไม่ใช่สิ่งถูกต้อง แล้วจะต้องมานั่งเสียใจภายหลัง ซึ่งขณะนี้ยุติธรรมจังหวัดนครราชสีมาได้ลงพื้นที่ไปช่วยเหลือเยียวยาแล้ว ซึ่งเรื่องแบบนี้ตนขอย้ำว่าไม่ควรเกิดขึ้นอีก
วันพุธที่ 20 ตุลาคม 2564
โฆษกรัฐบาลเผย “นายกฯ” ขอบคุณประชาชนและเจ้าหน้าที่ทุกฝ่ายร่วมมือกันทำให้ผู้ติดเชื้อโควิด-19 รายใหม่ลดลง
โฆษกรัฐบาลเผย “นายกฯ” ขอบคุณประชาชนและเจ้าหน้าที่ทุกฝ่ายร่วมมือกันทำให้ผู้ติดเชื้อโควิด-19 รายใหม่ลดลง วอนผู้ประกอบการร้านค้า ห้าง ตลาด ร่วมมือปฏิบัติตามมาตรการ "โควิดฟรีเซตติ้ง" (COVID Free setting) เพื่อไม่ให้เกิดการแพร่ระบาดในระลอกใหม่
นายธนกร วังบุญคงชนะ โฆษกประจำสำนักนายกรัฐมนตรี เปิดเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมขอบคุณเจ้าหน้าที่ทุกฝ่ายทั้งบุคลากรทางการแพทย์ เจ้าหน้าที่ด่านหน้า เจ้าหน้าที่ฝ่ายความมั่นคง หน่วยงานที่เกี่ยวข้องต่าง ๆ ตลอดจนประชาชนทุกคน ที่ได้ร่วมมือกันทำงานอย่างเต็มที่ในการป้องกันการแพร่ระบาดของโรคโควิด-19 รวมถึงร่วมกันปฏิบัติตามมาตรการด้านสาธารณสุขการป้องกันการติดเชื้อโควิด-19 ส่วนบุคคล แบบครอบจักรวาล (Universal Prevention) อย่างเคร่งครัด และพร้อมใจกันฉีดวัคซีนโควิด-19 ด้วยความสมัครใจ จนทำให้ล่าสุดตัวเลขผู้ติดเชื้อโควิด-19 รายใหม่ลดลง โดยตัวเลขสถานการณ์การแพร่ระบาดของโควิด-19 ในประเทศไทยวันนี้ พบมีผู้ติดเชื้อรายใหม่เพิ่ม 8,918 ราย ติดเชื้อสะสมตั้งแต่ 1 เมษายน 2564 จำนวน 1,782,989 ราย และวันนี้หายป่วยเพิ่มอีก จำนวน 10,878 ราย หายป่วยสะสมตั้งแต่ 1 เมษายน 2564 จำนวน 1,662,433 ราย โดยมีผู้ป่วยกำลังรักษา จำนวน 103,507 ราย และเสียชีวิตเพิ่ม 79 ราย ซึ่งจำนวนผู้เสียชีวิตมีตัวเลขต่ำกว่าร้อยต่อเนื่อง 6 วัน แสดงให้เห็นถึงศักยภาพการรักษาพยาบาลของแพทย์ไทยความเข้มแข็งในของระบบสาธารณสุข
นายกรัฐมนตรี ยังฝากความห่วงใยพี่น้องประชาชนทั้งที่ได้รับวัคซีนแล้ว แม้สถานการณ์การแพร่ระบาดของโควิด-19 จะเริ่มคลี่คลายบ้างแล้ว แต่ฝากให้ประชาชนทั้งผู้ที่ได้ฉีดวัคซีนแล้ว หรืออยู่ระหว่างการรอรับวัคซีน ทุกคนยังต้องปฏิบัติตามมาตรการด้านสาธารณสุขการป้องกันการติดเชื้อโควิด-19 ส่วนบุคคล แบบครอบจักรวาล (Universal Prevention) อย่างเคร่งครัด อยู่บ้านก็ขอให้ใส่หน้ากากอนามัย/หน้ากากผ้า หมั่นล้างมือบ่อย ๆ เว้นระยะห่างระหว่างกันภายในครอบครัว ป้องกันการติด/แพร่เชื้อภายในครอบครัว ขณะเดียวกันก็ขอความร่วมมือไปยังกิจการร้านค้าต่าง ๆ ตลาด ชุมชน ยังต้องปฏิบัติตามมาตรการ "โควิดฟรีเซตติ้ง" (COVID Free setting) รวมถึงย้ำสถานบริการ ผับ คาราโอเกะ ให้ปฏิบัติตามข้อกำหนดตาม พ.ร.ก. ฉุกเฉิน ฯ หากพบมีการกระทำผิดและฝ่าฝืนจะถูกดำเนินการตามกฎหมายอย่างจริงจังทันทีผู้ประกอบการ
“นายกรัฐมนตรีย้ำถึงการดำเนินการและการออกมาตรการต่าง ๆ ของรัฐบาล คำนึงถึงประโยชน์โดยรวมของประเทศเป็นสำคัญแม้มาตรการบางอย่างอาจส่งผลกระทบต่อประชาชนบ้างโดยพยายามดูทั้งความปลอดภัยด้านสุขภาพและการขับเคลื่อนเศรษฐกิจของประเทศให้เดินหน้าต่อไป เร่งฉีดวัคซีนให้ครอบคลุมไม่ต่ำว่าร้อยละ 70 ของกลุ่มเป้าหมาย รวมทั้งกำหนดเงื่อนไขในการเปิดรับนักท่องเที่ยว วันที่ 1 พฤศจิกายนนี้ ให้ชัดเจน สำหรับการจัดกิจกรรมต่างๆในช่วงเทศกาลส่งท้ายปีเก่าต้อนรับปีใหม่ ปลายปีนี้ ไม่ว่าจะจัดโดยภาครัฐหรือเอกชน ต้องสอดคล้องกับมาตรการสาธารณสุขป้องกันการแพร่ระบาดของโรคโควิด-19 อย่างเคร่งครัด ลดความเสี่ยงในการเกิดการแพร่ระบาดระลอกใหม่ โดยนายกรัฐมนตรีไม่ต้องการกลับมาใช้มาตรการล็อกดาว์นอซึ่งกระทบต่อผู้ประกอบการและประชาชนอีก” โฆษกประจำสำนักนายกรัฐมนตรี กล่าว
------------------------------
วันศุกร์ที่ 8 ตุลาคม 2564
รัฐมนตรีเกษตรฯ เปิดศูนย์บัญชาการ ประสานการปฏิบัติงานของหน่วยงานที่เกี่ยวข้อง
รัฐมนตรีเกษตรฯ เปิดศูนย์บัญชาการ ประสานการปฏิบัติงานของหน่วยงานที่เกี่ยวข้อง ในการให้ความช่วยเหลือ แก้ไขและบรรเทาอุทกภัยลุ่มน้ำชี-มูล ให้เป็นไปอย่างมีประสิทธิภาพ พร้อมเฝ้าระวัง ติดตาม ประเมินและวิเคราะห์แนวโน้มของสถานการณ์ รวมทั้งแจ้งเตือนภัยให้กับปร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเปิดศูนย์บริหารจัดการอุทกภัยลุ่มน้ำชี-มูล (ส่วนหน้า) โดยมี ดร.ทองเปลว กองจันทร์ ปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วม ณ สำนักงานชลประทานที่ 7 อ.เมือง จ.อุบลราชธานี ว่า จากสถานการณ์ฝนตกอย่างต่อเนื่อง ทำให้พี่น้องประชาชนในพื้นที่อุบลราชธานี ประสบปัญหาอุทกภัยอยู่ในขณะนี้ จึงได้สั่งการให้กรมชลประทานจัดตั้งศูนย์บริหารจัดการอุทกภัยลุ่มน้ำชี-มูล (ส่วนหน้า) ไว้สำหรับใช้เป็นศูนย์บัญชาการ ประสานการปฏิบัติงานของหน่วยงานที่เกี่ยวข้องในการให้ความช่วยเหลือ แก้ไขและบรรเทาอุทกภัยลุ่มน้ำชี-มูล ให้เป็นไปอย่างมีประสิทธิภาพ พร้อมเฝ้าระวัง ติดตาม ประเมินและวิเคราะห์แนวโน้มของสถานการณ์ รวมทั้งแจ้งเตือนภัยให้กับประชาชนได้อย่างทันท่วงที ซึ่งจะสามารถสื่อสาร ประชาสัมพันธ์ สร้างการเรียนรู้เกี่ยวกับสถานการณ์อุทกภัย และแนวทางในการลดผลกระทบจากอุทกภัย พร้อมกำหนดแนวทางปฏิบัติงานเชิงบูรณาการในการแก้ไขและการให้ความช่วยเหลือ วิเคราะห์สถานการณ์ ประเมินความต้องการและความจำเป็นเพื่อจัดเตรียมวัสดุอุปกรณ์ เครื่องจักร-เครื่องมือในการบรรเทาความเดือดร้อนจากอุทกภัย รวมถึงการจัดทำรายงานสถานการณ์น้ำ ผลการดำเนินการแก้ไข บรรเทา และการให้ความช่วยเหลือผู้ได้รับผลกระทบจากอุทกภัยได้อย่างมีประสิทธิภาพ เพื่อให้ประชาชนได้รับผลกระทบให้น้อยที่สุด
จากนั้นได้ลงพื้นที่ติดตามสถานการณ์น้ำที่สถานีวัดน้ำ M7 บริเวณสะพานเสรีประชาธิปไตย อำเภอเมืองอุบลราชธานี ปัจจุบันมีปริมาณน้ำไหลผ่าน 2,522 ลูกบาศก์เมตรต่อวินาที และได้สั่งการให้กรมชลประทาน ตลอดจนหน่วยงานที่เกี่ยวข้อง เฝ้าระวังและติดตามสถานการณ์น้ำอย่างใกล้ชิด เนื่องจากยังคงมีมวลน้ำที่ยังคงไหลมาจากแม่น้ำชีและมารวมกับแม่น้ำมูลที่จังหวัดอุบลราชธานี ก่อนไหลลงสู่แม่น้ำโขงตามลำดับ
วันจันทร์ที่ 21 กุมภาพันธ์ 2565
ดร.สาธิต ติดตามการฉีดวัคซีนโควิด 19 รพ.สุโขทัย ภาพรวมกลุ่ม 18 ปีขึ้นไป และเด็ก 12-17 ปี ครอบคลุมแล้ว 90%
รัฐมนตรีช่วยว่าการกระทรวงสาธารณสุข ติดตามความคืบหน้าการฉีดวัคซีนโควิด 19 รพ.สุโขทัย เผยกลุ่ม18 ปี ขึ้นไป และ 12-17 ปี ครอบคลุมแล้ว 90% มีการจัดบริการในเรือนจำครอบคลุม 100% ส่วนกลุ่มเด็ก 5-11 ปี ตั้งแต่ 8-19 ก.พ. ฉีดไปแล้ว 413 คน
รัฐมนตรีช่วยว่าการกระทรวงสาธารณสุข ติดตามความคืบหน้าการฉีดวัคซีนโควิด 19 รพ.สุโขทัย เผยกลุ่ม18 ปี ขึ้นไป และ 12-17 ปี ครอบคลุมแล้ว 90% มีการจัดบริการในเรือนจำครอบคลุม 100% ส่วนกลุ่มเด็ก 5-11 ปี ตั้งแต่ 8-19 ก.พ. ฉีดไปแล้ว 413 คน โดยจะติดตามและนำกลุ่มเป้าหมายเข้ารับการฉีดวัคซีนทั้งเข็มปกติและเข็มกระตุ้นให้มากที่สุด เพื่อให้สามารถกลับมาใช้ชีวิตปกติวิถีใหม่ได้โดยเร็ว
วันนี้ (21 กุมภาพันธ์ 2565) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข และคณะผู้บริหาร ติดตามการฉีดวัคซีนโควิด 19 ที่ รพ.สุโขทัย และกล่าวว่า กระทรวงสาธารณสุขมีเป้าหมายการฉีดวัคซีนให้ครอบคลุมประชาชนทุกกลุ่มมากที่สุด และในช่วงนี้เป็นการเร่งรัดการฉีดในกลุ่มเด็กนักเรียนเพื่อให้เด็กไปโรงเรียนได้อย่างปลอดภัยและช่วยป้องกันการแพร่ระบาดในครอบครัว ซึ่งที่ รพ.สุโขทัย พบว่ามีการบริหารจัดการวัคซีนใน อ.เมืองสุโขทัยได้ครอบคลุมทุกกลุ่ม โดยจัดจุดบริการทั้งรูปแบบออนไซด์ และกระจายจุดฉีดไปยัง รพ.สต. ทุกแห่งในอำเภอเพื่อเพิ่มการเข้าถึง และอำนวยความสะดวกให้กับประชาชน ภาพรวมการฉีดในกลุ่ม 18 ปีขึ้นไป และ 12-17 ปี ครอบคลุมแล้ว 90% รวมถึงมีการจัดบริการในเรือนจำให้กับนักโทษและเจ้าหน้าที่ผู้ปฏิบัติงานครอบคลุม 100% ส่วนในช่วงนี้ที่เร่งรัดการฉีดในกลุ่มเด็กนักเรียนอายุ 5-11 ปี รพ.สุโขทัยได้ประสานกับสถานศึกษาจัดบุคลากรไปฉีดให้ถึงโรงเรียน และบางส่วนนัดหมายให้มาฉีดแบบกลุ่มที่รพ. โดยตั้งแต่วันที่ 8-19 กุมภาพันธ์ ได้ฉีดวัคซีนให้กับเด็ก 5-11 ปี ในอำเภอเมืองไปแล้ว 413 คน จากที่แจ้งความประสงค์เข้ารับการฉีด 6,402 คน และในวันนี้ได้นัดหมายโรงเรียนเอกชนขนาดกลางภายในจังหวัด นำนักเรียนชั้นประถมศึกษาปีที่ 5 เข้ารับการฉีดวัคซีนไฟเซอร์(ฝาสีส้ม) จำนวน 160 คน โดยจัดบริการตามแนวทางของกระทรวงสาธารณสุข ได้แก่ จัดจุดฉีดที่ลดความกลัวของเด็กและเฝ้าระวังอาการอย่างใกล้ชิดเป็นเวลา 30 นาที ทั้งนี้ จะมีการติดตามและนำกลุ่มเป้าหมายเข้ารับการฉีดวัคซีนให้มากที่สุด ทั้งเข็มที่ 1, 2 และเข็มกระตุ้น เพื่อให้สามารถกลับมาใช้ชีวิตปกติตามรูปแบบวิถีใหม่ได้โดยเร็ว
สำหรับ ภาพรวมการฉีดวัคซีนโควิด 19 ของ จ.สุโขทัย ในกลุ่มประชาชนอายุ 18 ปีขึ้นไป ข้อมูลล่าสุดวันที่ 19 กุมภาพันธ์ ฉีดไปแล้ว 308,788 คน หรือ 86.59% ของประชากรที่มีอยู่จริงในพื้นที่ กลุ่มเด็ก อายุ 12-17 ปี ฉีดแล้ว 33,313 คน หรือ 84.83% ของกลุ่มเป้าหมาย และกลุ่มเด็กอายุ 5-11 ปี ฉีดแล้ว 1,794 คน หรือ 4.40% จากกลุ่มเป้าหมายที่ประสงค์ เข้ารับการฉีดวัคจำนวน 26,296 คน
**************************************** 21 กุมภาพันธ์ 2565
วันอาทิตย์ที่ 19 มิถุนายน 2565
นายกฯ สุดปลื้ม หลังทีมวอลเลย์บอลหญิงทีมชาติไทยยังคงทำผลงานได้น่าประทับใจ ในการแข่งขัน VNL 2022
นายกฯ สุดปลื้ม หลังทีมวอลเลย์บอลหญิงทีมชาติไทยยังคงทำผลงานได้น่าประทับใจ ในการแข่งขัน VNL 2022 ในสัปดาห์ที่สอง พร้อมร่วมส่งแรงเชียร์สำหรับการแข่งขันในสนามต่อไป
วันนี้ (19 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมนักกีฬาวอลเลย์บอลหญิงทีมชาติไทยที่ยังคงทำผลงานได้น่าประทับใจ ในสัปดาห์สองของการแข่งขันวอลเลย์บอลหญิงเนชั่นส์ลีก 2022 หรือ VNL 2022 (FIVB Volleyball Women's Nations League 2022) ที่เมืองเกซอน ซิตี้ ประเทศฟิลิปปินส์ ระหว่างวันที่ 14-19 มิถุนายน ที่ผ่านมา
โฆษกประจำสำนักนายกรัฐมนตรี กล่าวว่า วอลเลย์บอลหญิงทีมชาติไทยซึ่งปัจจุบันอยู่อันดับที่ 14 ของโลก สามารถทำผลงานได้ดีเยี่ยมหลังในการแข่งขันวอลเลย์บอลหญิงเนชั่นส์ลีก 2022 ซึ่งในสัปดาห์แรกเอาชนะบัลแกเรีย เซอร์เบีย และจีน และการแข่งขันในสัปดาห์ที่สอง ผลงานของทีมชาติไทยยังคงอยู่ในระดับที่น่าประทับใจ โดยสามารถเอาชนะแคนาดา 3 เซตรวด และแพ้โปแลนด์ 3-2 เซต แพ้ญี่ปุ่น 3-0 เซต และแพ้สหรัฐฯ 3-1 เซต ทำให้ตอนนี้ทีมไทยแข่ง 8 นัด ชนะ 4 แพ้ 4 มี 12 แต้ม อยู่อันดับ 8 ของตารางคะแนน
“นายกรัฐมนตรียังคงติดตามและชื่นชมนักกีฬาวอลเลย์บอลหญิงทีมชาติไทยที่ยังคงทำผลงานได้น่าประทับใจ พร้อมฝากกำลังใจให้นักกีฬาและเจ้าหน้าที่ในทีมทุกคนในการทำผลงานในการแข่งขันต่อไปในสัปดาห์ที่สาม ณ กรุงโซเฟีย ประเทศบัลแกเรีย ระหว่างวันที่ 29 มิถุนายน – 3 กรกฎาคม 2565 โดยทีมชาติไทยจะพบกับเกาหลีใต้ โดมินิกัน บราซิล และอิตาลี ซึ่งหากวอลเลย์บอลหญิงทีมชาติไทยยังสามารถทำผลงานที่ดีเยี่ยมต่อไป จะทำให้ไทยยังคงมีลุ้นในการผ่านเข้าไปเล่นรอบ 8 ทีมสุดท้ายที่ประเทศตุรเคีย นอกจากนี้ นายกรัฐมนตรียังขอให้คนไทยทุกคนร่วมส่งแรงเชียร์นักกีฬาวอลเลย์บอลหญิงทีมชาติไทย รวมทั้งกีฬาทุกประเภทที่คนไทยร่วมเข้าการแข่งขัน เพื่อเป็นกำลังใจให้นักกีฬาของไทยนำชื่อเสียงและความสุขกลับมาให้คนไทยทุกคน” นายธนกรฯ กล่าว
วันเสาร์ที่ 1 มกราคม 2565
ส่งท้ายสิ้นปี 2564 ประชาชนใช้บริการรถไฟเดินทางกลับภูมิลำเนา พบการใช้บริการเป็นไปด้วยความเรียบร้อย เน้นมาตรการป้องกันการแพร่ระบาดของโควิด-19 ขั้นสูงสุด
ส่งท้ายสิ้นปี 2564 ประชาชนใช้บริการรถไฟเดินทางกลับภูมิลำเนา พบการใช้บริการเป็นไปด้วยความเรียบร้อย เน้นมาตรการป้องกันการแพร่ระบาดของโควิด-19 ขั้นสูงสุดตามนโยบายของรัฐมนตรีว่าการกระทรวงคมนาคม
วันที่ 31 ธันวาคม 2564 นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า สำหรับการเดินทางกลับภูมิลำเนาของผู้โดยสารในเส้นทางรถไฟช่วงเทศกาลปีใหม่ เมื่อวันที่ 30 ธันวาคม 2564 ที่ผ่านมา รฟท. สามารถรองรับผู้โดยสารเดินทางกลับภูมิลำเนาได้หมด ไม่มีผู้โดยสารตกค้างทุกสถานีทั่วประเทศ ซึ่ง รฟท. ได้มีการจัดขบวนรถพิเศษช่วยการโดยสารเพิ่มพิเศษในเส้นทางสายเหนือ (กรุงเทพ - เชียงใหม่) จำนวน 1 ขบวน และเส้นทางสายตะวันออกเฉียงเหนือ (กรุงเทพ - อุบลราชธานี) อีก 1 ขบวน ไม่มีผู้โดยสารตกค้างแต่อย่างใด สำหรับปริมาณผู้โดยสารเมื่อวันที่ 30 ธันวาคม 2564 ที่ผ่านมามีจำนวนรถโดยสารให้บริการทั่วประเทศ 170 ขบวน เพิ่มพิเศษ 2 ขบวน รวมมีรถโดยสารให้บริการทั้งสิ้น 172 ขบวน มีจำนวนผู้โดยสาร ขาเข้า จำนวน 21,586 คน ขาออก จำนวน 28,414 คน รวมจำนวนผู้โดยสารทั้งสิ้น 50,966 คน สำหรับในวันที่ 31 ธันวาคม 2564 บรรยากาศที่สถานีกรุงเทพ (หัวลำโพง) ตลอดทั้งวัน ยังคงมีผู้โดยสารทยอยเดินทางกลับอีกจำนวนหนึ่ง ซึ่งสภาพการโดยสารปกติ ด้านจำนวนขบวนรถและตู้โดยสารมีเพียงพอ ไม่มีผู้โดยสารตกค้าง การจำหน่ายตั๋วเป็นไปด้วยความเรียบร้อย
นอกจากนี้ รฟท. ยังได้เพิ่มความเข้มงวดมาตรการเฝ้าระวังและป้องกันการแพร่ระบาดของโรคติดเชื้อไวรัส COVIDS-19 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายนิรุฒ มณีพันธ์ ผู้ว่าการรถไฟแห่งประเทศไทย โดยกำชับให้พนักงานด้านปฏิบัติการทั่วประเทศอำนวยความสะดวกในการเดินทาง ควบคู่กับการดูแลด้านสาธารณสุข และมอบสเปรย์แอลกอฮอล์สำหรับผู้โดยสารอีกด้วย
Facebook ทีมพีอาร์การรถไฟแห่งประเทศไทย (red arrow right)https://www.facebook.com/129946050353608/posts/5350992201582274/?d=n
INSTAGRAM SRT OFFICIAL (red arrow right)https://www.instagram.com/p/CYI8G-ihgf1/?utm_medium=copy_link
Twitter SRT OFFICIAL @PR_SRT (red arrow right)https://twitter.com/pr_srt/status/1476825291309797385?s=21
วันพุธที่ 13 เมษายน 2565
อนุมัติ 211 ล้านบาท ศึกษาวัคซีนใบยา ในมนุษย์ ระยะที่ 2
วันพุทธที่ 13 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลสนับสนุนการวิจัยและพัฒนาวัคซีนป้องกันโรคโควิด-19 ภายในประเทศอย่างต่อเนื่อง โดยอนุมัติโครงการศึกษาความปลอดภัย ความสามารถในการกระตุ้นภูมิคุ้มกัน และประสิทธิภาพของวัคซีนที่ใช้พืชเป็นแหล่งผลิต ในมนุษย์ระยะที่ 2A กรอบวงเงิน 211 ล้านบาท โดยมอบหมายให้สถาบันวัคซีนแห่งชาติ และบริษัท ใบยาไฟโตฟาร์ม จำกัด เร่งจัดทำแผนฉุกเฉินสำหรับรองรับความเสี่ยงที่อาจเกิดขึ้นจากปัจจัยต่าง ๆ จนเป็นเหตุให้การดำเนินการล่าช้า พร้อมทั้งให้จัดทำแผนเร่งรัดการดำเนินโครงการระยะที่ 3 เสนอต่อคณะกรรมการพิจารณากลั่นกรองงบประมาณด้วย ทั้งนี้ เพื่อให้ไทยมีความมั่นคงด้านองค์ความรู้และเทคโนโลยีวัคซีน พร้อมรับมือกับการกลายพันธุ์ของเชื้อไวรัสและโรคอุบัติใหม่ในอนาคต
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 2 มิถุนายน 2565
กยท. ชี้แจงกรณีเกษตรกรสวนยางภาคใต้ยังไม่ได้รับปุ๋ยสงเคราะห์
ผู้ว่าการ กยท. คาดการณ์ว่าจะจัดส่งปุ๋ยให้เกษตรกรได้ประมาณสิงหาคม ทันกับฤดูกาลที่กำหนด
จากกรณีประธานเครือข่ายสถาบันเกษตรกรชาวสวนยางภาคใต้ตอนกลาง พร้อมตัวแทนฯ แถลงว่าเกษตรกรชาวสวนยางที่ปลูกใหม่ และเป็นสมาชิกสงเคราะห์การทำสวนยางของการยางแห่งประเทศไทย ยังไม่ได้รับปุ๋ยสงเคราะห์ เนื่องจากประธานบอร์ดการยางฯ ต้องการนำไปให้ กยท. เปิดประมูลเอง ทำให้เกิดความล่าช้าในการใส่ปุ๋ยบำรุงต้น อาจส่งผลระยะยาวต่อการเจริญเติบโตของยางพารา และไม่เป็นไปตามเจตนารมณ์ที่ระบุใน TOR ว่า เพื่อแก้ปัญหาปุ๋ยแพง และขาดแคลนให้แก่เกษตรกรสมาชิก จึงเสนอให้ กยท.โอนเงินสงเคราะห์ปุ๋ยให้แก่สมาชิกโดยตรง เพื่อจัดซื้อปุ๋ยด้วยตัวเอง หรือให้สมาชิกโอนสิทธิการจัดหาปุ๋ยสงเคราะห์ให้แก่สถาบันเกษตรกรในพื้นที่ เพื่อแก้ปัญหาดังกล่าวนั้น
วันที่ 1 มิถุนายน 2565 นายณกรณ์ ตรรกวิรพัท ผู้ว่าการการยางแห่งประเทศไทย ชี้แจงว่า ด้วยสถานการณ์ปัจจุบันราคาปุ๋ยเคมีปรับตัวสูงขึ้นอย่างต่อเนื่องและอยู่ในขาดแคลนหายาก สืบเนื่องจากผลกระทบสงครามระหว่างประเทศ อย่างไรก็ตาม กยท. ไม่ได้นิ่งนอนใจในการช่วยเหลือเกษตรกรชาวสวนยางที่ได้รับทุนปลูกแทน และช่วยลดภาระของเกษตรกรชาวสวนยางที่รับทุนปลูกแทนไม่ให้มีมากจนเกินไป กยท. จึงได้จัดหาปุ๋ยบำรุงและปุ๋ยอินทรีย์แก่เกษตรกรชาวสวนยางที่รับการปลูกแทน พร้อมทั้งให้คำแนะนำในการใส่ปุ๋ยอย่างถูกวิธี เพิ่มประสิทธิภาพของปุ๋ยบำรุง ให้คุ้มค่ากับการลงทุนในสถานการณ์ปัจจุบัน ทั้งนี้ การจัดหาปุ๋ยบำรุงและปุ๋ยอินทรีย์ เป็นไปตามฤดูกาลใส่ปุ๋ยในรอบต้นฤดูฝนจนถึงสิงหาคม ตามขั้นตอนการดำเนินการจัดหาปุ๋ยเป็นไปตามระเบียนพัสดุวิธีการจัดซื้อจัดจ้างของหน่วยงานของรัฐ พ.ศ.2560 ปัจจุบันอยู่ในระหว่างขั้นตอนการตรวจสอบความถูกต้องในการกำหนดร่างขอบเขตงานในการจัดซื้อ และจะประกาศร่างขอบเขตเขตงานต่อไป ทำให้คาดการณ์ว่า จะสามารถจัดส่งปุ๋ยให้เกษตรกรได้ประมาณสิงหาคม ทันกับฤดูกาลที่กำหนด
วันเสาร์ที่ 22 มกราคม 2565
PM urges public to continue to strictly follow“COVID free setting” and “universal prevention”despite ease of COVID-19 measures
PM urges public to continue to strictly follow“COVID free setting” and “universal prevention”despite ease of COVID-19 measures
January 21, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-chaurgedbusinesses and the public to continue to comply with the “COVID Free Setting” and “universal prevention” against the COVID-19 despite the Center for COVID-19 Situation Administration (CCSA)’s approval to decrease thenumber of orange zonesto 44 provinces from 69 provinces.They are strongly advised to receive 2 shots of vaccination and a booster shot, regularly conduct ATK test, and not to go to risky places.
The newly 25 rezoned provinces will bedesignatedas yellow zones(close surveillance), while thenumber oftourism-pilot(blue) zones remain the same (8 provinces). CCSA also approvedease of measure to allow restaurant opening and dine-in in the 44 orange provinces.Thiswill take effect from January 24, 2022 onward.
With regard to the entering into the Kingdom, from February 1, 2022, fully vaccinated travelers from any country around the worldmay nowapply for a TEST & GO Thailand Pass up to 60 days in advance.All new TEST & GO applications must submitaproof of prepayment for 2 separate nights of accommodation at government-approved hotel/s, such as, SHA Extra Plus (SHA++), AQ, OQ, or AHQ on Day 1 and Day 5, and the expenses for 2 RT-PCR tests on Day 1 and Day 5. The prepayment for Day 1 must include an accommodation, a test and a prearranged transfer from the airport to the hotel.
วันอังคารที่ 19 เมษายน 2565
สธ.เร่งรณรงค์ฉีดวัคซีนโควิดเข็มกระตุ้นต่อเนื่องหลังสงกรานต์ ลดความเสี่ยงอาการรุนแรงและเสียชีวิต
ปลัดกระทรวงสาธารณสุข เผย กลยุทธ์ฉีดวัคซีนโควิดผ่าน รพ.สต.ช่วยผู้สูงอายุยินยอมมารับวัคซีนเพิ่มขึ้น ส่วนยอดฉีดวัคซีนช่วงสงกรานต์เฉลี่ยวันละ 6 หมื่นโดสต่อวัน ยังไม่รวมยอดจาก รพ.สต. ย้ำหลังสงกรานต์ยังต้องฉีดวัคซีนต่อเนื่อง ทุกคนต้องช่วยกันเข้มมาตรการ
ปลัดกระทรวงสาธารณสุข เผย กลยุทธ์ฉีดวัคซีนโควิดผ่าน รพ.สต.ช่วยผู้สูงอายุยินยอมมารับวัคซีนเพิ่มขึ้น ส่วนยอดฉีดวัคซีนช่วงสงกรานต์เฉลี่ยวันละ 6 หมื่นโดสต่อวัน ยังไม่รวมยอดจาก รพ.สต. ย้ำหลังสงกรานต์ยังต้องฉีดวัคซีนต่อเนื่อง ทุกคนต้องช่วยกันเข้มมาตรการ เพื่อลดการแพร่เชื้อไปยังกลุ่มเสี่ยง ป้องกันการป่วยรุนแรงและเสียชีวิต
วันนี้ (19 เมษายน 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุขได้รณรงค์ให้ลูกหลานที่เดินทางกลับบ้านช่วงสงกรานต์พาผู้สูงอายุไปรับวัคซีนเข็มกระตุ้นเพื่อเพิ่มภูมิคุ้มกันโดยกระจายวัคซีนโควิด 19 ไปถึงระดับโรงพยาบาลส่งเสริมสุขภาพตำบล (รพ.สต.) ทั่วประเทศ เพื่อให้มารับวัคซีนใกล้บ้านได้สะดวก ส่วนยอดการฉีดวัคซีนโควิด 19 ช่วงเทศกาลสงกรานต์ที่ผ่านมาเฉลี่ย 6 หมื่นโดสต่อวันนั้นเป็นจำนวนการฉีดวัคซีนในโรงพยาบาล ยังไม่รวมการฉีดจาก รพ.สต. ซึ่งอยู่ระหว่างดำเนินการรายงานเข้าระบบ ทั้งนี้ จากการติดตามพบว่า การใช้กลไก รพ.สต.เพื่อส่งเสริมการฉีดวัคซีนช่วงสงกรานต์ ทำให้มีผู้เข้ามารับวัคซีนจำนวนเพิ่มมากขึ้น โดยเฉพาะผู้สูงอายุที่ยังไม่ยอมเข้ารับการฉีดวัคซีนเนื่องจากเดินทางลำบากหรือไม่มีคนพาไปก็ได้ลูกหลานพามาฉีดใกล้บ้าน รวมถึงบางจังหวัดยังมีการใช้กลยุทธ์พาเข็มไปหาแขน ส่วนข้อกังวลเรื่องผลข้างเคียงก็ได้เจ้าหน้าที่ รพ.สต.ช่วยสื่อสารทำความเข้าใจ ทำให้ยินยอมมารับวัคซีนมากขึ้น โดยจำนวนการฉีดจาก รพ.สต.จะทยอยรายงานเข้าระบบและจะได้ผลสรุปเร็วๆ นี้
นพ.เกียรติภูมิกล่าวต่อว่า ช่วงหลังสงกรานต์อาจมีการติดเชื้อเพิ่มขึ้น ซึ่งกลุ่มเสี่ยง 607 คือ ผู้สูงอายุและผู้มีโรคประจำตัวเรื้อรังจะมีความเสี่ยงสูงในการติดเชื้อแล้วมีอาการรุนแรงและเสียชีวิตได้ จึงต้องช่วยกันเข้มมาตรการทำตนเองให้ปลอดเชื้อ (Self Clean Up) ด้วยการทำงานที่บ้าน 7 วัน ตรวจ ATK ก่อนกลับเข้าทำงาน และใช้มาตรการ 2U คือ Universal Prevention ป้องกันตนเองขั้นสูงสุด โดยสวมหน้ากากอนามัยตลอดเวลาล้างมือบ่อยๆ เว้นระยะห่าง ลดการรวมตัวรับประทานอาหารภายในบ้าน โดยเฉพาะช่วง 2 สัปดาห์นี้ เพื่อช่วยลดความเสี่ยงการแพร่เชื้อไปยังผู้สูงอายุในบ้าน และ Universal Vaccination โดยขอความร่วมมือประชาชนเข้ารับการฉีดวัคซีนโควิด 19 อย่างต่อเนื่อง ซึ่งขณะนี้การฉีดวัคซีนเข็มกระตุ้นยังมีความครอบคลุมประมาณ 36%เฉพาะผู้สูงอายุฉีดเข็มกระตุ้นครอบคลุม 39.4% ซึ่งตามเป้าหมายต้องการให้ได้ประมาณ 80% เพื่อลดอัตราการติดเชื้อ ลดความรุนแรงและการเสียชีวิต
************************************** 19 เมษายน 2565